APROBACIÓN INICIAL DA RELACIÓN DE BENS, DEREITOS E OS SEUS PROPIETARIOS AFECTADOS POLO PROCEDEMENTO DE EXPROPIACIÓN CON URXENTE OCUPACIÓN CON MOTIVO DA APERTURA DO VIAL PREVISTO NO PXOU EN REPÚBLICA DOMINICANA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 07/11/2023)

Por acordo do Pleno de data 10 de outubro de 2023 se aproba inicialmente a relación de bens, dereitos e os seus propietarios afectados polo procedemento de expropiación con urxente ocupación con motivo da apertura do vial previsto no PXOU (Planos 5.8 e 5.9), entre a República Dominicana e o Castelo de Santa Cruz] e a valoración dos bens e dereitos a expropiar de acordo coa Folla de Xustiprezo incorporada como Anexo I da memoria de expropiación, por valor total de 48.184,03€. No acordo adoptado consta a seguinte descrición de bens, titulares e valoración: Descrición do ben afectado.— Finca urbana do termo municipal de A Guarda (Pontevedra). Casa de planta baixa, piso e torreón de dúas prantas, con terreo unido a horta. Parcela con referencia catastral Núm.0692904NG1309S0003UY, que se corresponde co número 1 da Avda. Da República Dominicana. Inscrita no Rexistro da propiedade de Tui (Tomo 460 – Libro 32 – Folio 241 – Alta 4 – Finca 3132 – CRU 36010000005030. A parcela ten unha superficie construída, segundo catastro, de 556 m², dos cales dos cales 286 m2 corresponden con uso vivenda (2 plantas) e 270 m2 con uso almacén. Linda coa Avda. Republicana á que da fronte; Fondo e Esquerda co Colexio das Irmáns Carmelitas da Caridade (parcela catastral 0692905NG1309S0001FR) propiedade da entidade San Xerome Emiliani; e Dereita, vista de fronte, coa parcela catastral 36023A018002500000UL, de Julián e Rudolf Breis Urdangaray. Parcela de resultado [Superficie a expropiar destinada a viario público].— Urbana do termo municipal de A Guarda (Pontevedra), de 100,70 m² de superficie, destinada a sistema viario público local de nova creación, perpendicular á avenida da República Dominicana, quedando afectado aos fins da expropiación o pleno dominio sobre a superficie expresada, segundo a delimitación que se contén nos planos 1, 2 e 3 do Anexo III da citada Memoria de Expropiación. Linda coa Avda. Da República Dominicana á que da fronte; Fondo, parcela catastral 0692905NG1309S0001FR (Colexio das Irmáns Carmelitas da Caridade, propiedade da Asociación San Xerome Emiliani); Dereita, vista de fronte, coa parcela catastral 36023A018002500000UL, de Julián e Carmen López Ríos; Esquerda, co resto da parcela matriz (referencia catastral Núm.0692904NG1309S0003UY). Dereito obxecto de expropiación.— Pleno Dominio. Relación de Titulares. Constan como interesados: Rosa Lilia Torru Marirrodriga, Onur Gomez Caminero Beti, Jaime Arturo Leal Adrubau, Oiher De Albuquerque Sane y Rofaida Portos Otten. En cumprimento do artigo 52 da Lei do 16 de decembro de 1954, sobre Expropiación Forzosa, faise pública dita relación a fin de que, dentro do prazo dos quince días seguintes ao da última publicación do presente anuncio no Boletín Oficial da Provincia e nos periódicos Faro de Vigo e La Voz de Galicia, así como no Taboleiro de Anuncios da sede electrónica do Concello se poidan presentar as alegacións que estimen pertinentes en defensa dos seus dereitos e intereses lexítimos, baixo advertencia de que, de non formularse alegacións, considerarase aprobada definitivamente a citada relación de bens, dereitos e titulares. O expediente estará a disposición dos interesados no portal de transparencia da sede electrónica deste Concello [ http://aguarda.sedelectronica. gal ]. O Alcalde. Documento asinado dixitalmente.